བསྒྲུ་ཐབས་ཀུན་བཏུས། པ༽ 134
༄༅། ། བཅོམ་ལྡན་འདས་དཔལ་རྟ་མགྲིན་དབང་གི་རྒྱལ་པོའི་ལས་ཚོགས་བརྒྱ་རྩ་བརྒྱད་པ་ཞེས་བྱ་བ་བཞུགས་སོ༔༄༅། རྒྱ་གར་སྐད་དུ༔ཤྲཱི་ཧ་ཡ་གྲཱི་ཝ་ཤ་ཏ་ཀཾ་ཀརྨ་ཀཱ་ཡ་ནཱ་མ༔བོད་སྐད་དུ༔དཔལ་རྟ་མགྲིན་གྱི་ལས་ཚོགས་བརྒྱ་པ་ཞེས་བྱ་བ༔དཔལ་རྟ་མགྲིན་དབང་གི་རྒྱལ་པོ་ལ་ཕྱག་འཚལ་ལོ༔སོ་སོར་རྟོག་པའི་ཡེ་ཤེས་པདྨའི་རིགས༔མ་རིག་འདོད་ཁམས་སྲིད་པའི་སྡུག་བསྔལ་སེལ༔པདྨའི་རིགས་གྱུར་དྲེགས་པ་མ་ལུས་འཇོམས༔པདྨ་ཧེ་རུ་ཀ་ལ་ཕྱག་འཚལ་ལོ༔སྲིད་གསུམ་འཁོར་བའི་ཁྲི་མུན་ཆེན་པོ་ན༔མི་བཟད་སྡུག་བསྔལ་ཚོགས་ཀྱིས་གཟིར་བ་ལ༔སོ་སོར་ཀུན་རྟོག་ཐུགས་རྗེ་ཆེན་པོ་ཡིས༔གང་ལ་གང་འདུལ་ལས་ཚོགས་བརྒྱ་པ་བཤད༔འོད་དཔག་མེད་དང་སྤྱན་རས་གཟིགས་དབང་ཕྱུག༔ཧ་ཡ་གྲཱི་བའི་མཚན་མ་ཐོབ་པའམ༔ཡང་ན་སྔགས་འདི་བྱ་བར་བསྐྱལ་བ་ཡིས༔འོག་ནས་འབྱུང་བའི་དོན་ཀུན་འགྲུབ་པར་འགྱུར༔ཨོཾ་ཨེ་ཨཱ་ར་ལི་ཧྲི་པདྨཱནྟ་ཀྲྀཏྲ་བཛྲ་ཀྲོ་དྷ་ཧ་ཡ་གྲཱི་ཝ་ཧུ་ལུ་ཧུ་ལུ་ཧཱུྃ་ཕཊ༔ཧ་ཡ་གྲཱི་བར་རང་ལུས་གསལ་བ་ཡིས༔དོན་ཀུན་འགྲུབ་པར་ཐེ་ཚོམ་མེད་པར་བཤད༔ས་མ་ཡ༔རྒྱ་རྒྱ་རྒྱ༔དེ་ལྟར་ཧ་ཡ་གྲཱི་ཝའི་བསྙེན་པ་ཐེམ་པའི་རྣལ་འབྱོར་པས༔སེང་ལྡེང་གི་ཕུར་པ་སོར་བཞ་ིལ༔རིན་ཆེན་སྣ་ལྔའི་ཕྲ་བཅུག༔དར་སྣ་ལྔའི་ཅོད་པན་བཏགས་ལ༔དཀྱིལ་འཁོར་དབུས་སུ་བཞག་སྟེ༔ཧྲཱི་ལས་པདྨ་ཧེ་རུ་ཀ་གང་ཡང་རུང་བར་བསྐྱེད་ལ༔ཨོཾ་ཨེ་ཨཱ་ར་ལི་པདྨནྟ་ཀྲྀཏྲ་བཛྲ་ཀྲོ་དྷ་ཧ་ཡ་གྲཱི་ཝ་ཧུ་ལུ་ཧུ་ལུ་ཧཱུྃ་ཕཊ༔འོག་ནས་འབྱུང་བའི་ལས་ཚོགས་སོ་སོ་རྟ་མགྲིན་གྱི་སྔགས་གང་ཡང་རུང་བའམ་ཡི་དམ་གཞན་གྱི་སྔགས་གང་ལ་སྦྱར་ཀྱང་རུང་།  མ་ཧཱ་ཀྲོ་དྷ་ཨཱ་ཀཪྵ་ཡ་ཛཿཛཿཞེས་པ་ཁྲིའམ་སྟོང་དུ་མེ་ཏོག་དམར་པོ་ལ་སྔགས་ཏེ་གཏོར་བའམ༔གང་ལ་དམིགས་པར་གདེངས་པ་ཙམ་གྱིས་དབང་དུ་འདུ་བར་འགྱུར་རོ༔༡༽སེང་ལྡེང་དམར་པོའི་ཕུར་པ་ཁྲུ་གང་པ་ལ་གསེར་དང་བབ་བླ་དང་༔རྟ་དམར་པོའི་སྙིང་ཁྲག་བྱུགས་པ་ལ༔དར་སེར་པོ་དང་དམར་པོའི་ཅོད་པན་བཏགས་ནས་དཀྱིལ་འཁོར་གྱི་དབུས་སུ་བཞག་ལ༔ཧྲཱི་ལས་པདྨ་ཧེ་རུ་ཀ་གང་ཡང་རུང་བར་བསྐྱེད་ལ༔ཨོཾ་ཨེ་ཨཱ་ར་ལི་པདྨཱནྟ་ཀྲྀཏ྄་བཛྲ་ཀྲོ་དྷ་ཧ་ཡ་གྲཱི་ཝ་ཧུ་ལུ་ཧུ་ལུ་ཧཱུྃ་ཕཊ༔མ་ཧཱ་སརྦ་པུཥྚིཾ་ཀུ་རུ་སྭཱ་ཧཱ༔ཁྲིའམ་སྟོང་མེ་ཏོག་སེར་པོ་ལ་སྔགས་ཏེ་གཏོར་ན་གང་འདོད་པའི་ལུས་ལ་རེག་པས་སིདྡྷིར་ཞུ་ནས་བསོད་ནམས་རྒྱས་པར་འགྱུར་རོ༔༢༽སེང་ལྡེང་དཀར་པོའམ་ཙནྡན་དཀར་པོའི་ཕུར་པ་ཁྲུ་གང་པ་ལ་ག་བུར་དང་༔གུ་གུལ་དང་༔རྟ་དཀར་པོའི་ཀླད་པ་བྱུག༔དར་དམར་པོ་དང་དཀར་པོའི་ཅོད་པན་བཏགས་ཏེ་དཀྱིལ་འཁོར་གྱི་དབུས་སུ་བཞག་ནས༔ཧྲཱི་ལས་པདྨ་ཧེ་རུ་ཀ་གང་ཡང་རུང་བར་བསྐྱེད་ལ༔ཨོཾ་ཨེ་ཨཱ་ར་ལི་པདྨཱནྟ་ཀྲྀཏ྄་བཛྲ་ཀྲོ་དྷ་ཧ་ཡ་གྲཱི་ཝ་ཧུ་ལུ་ཧུ་ལུ་ཧཱུྃ་ཕཊ༔མ་ཧཱ་སརྦ་རུ་ཏྲ་ཏྲེ་ཤཱནྟིཾ་ཀུ་རུ་སྭཱ་ཧཱ༔ཞེས་པ་ཁྲིའམ་སྟོང་དུ་མེ་ཏོག་དཀར་པོ་ལ་སྔགས་ཏེ་གཏོར༔ནད་གདོན་གང་ཡང་རུང་བ་ལ་ཕུར་བུས་མནན་པའམ་མེ་ཏོག་བྱུགས་ན་ཞི་བར་འགྱུར་རོ༔༣༽ཤེར་ཤིང་ངམ་ལྕགས་ཕུར་ཁྲུ་གང་པ་ལ༔དུག་དང་༔གྲི་བྲག་དང་༔གུ་གུལ་དང་༔མུ་ཟི་ནག་པོ་བྱུག༔དར་དམར་པོ་དང་ནག་པོའི་ཅོད་པན་བཏགས་ནས་དཀྱིལ་འཁོར་གྱི་དབུས་སུ་བཞག་ནས༔ཧྲཱི་ལས་པདྨ་ཧེ་རུ་ཀ་གང་ཡང་རུང་བར་བསྐྱེད་ལ༔ཨོཾ་ཨེ་ཨཱ་ར་ལི་པདྨཱནྟ་ཀྲྀཏ྄་བཛྲ་ཀྲོ་དྷ་ཧ་ཡ་གྲཱི་ཝ་ཧུ་ལུ་ཧུ་ལུ་ཧཱུྃ་ཕཊ༔མ་ཧཱ་སརྦ་མཱ་ར་ཡ་ཀཱི་ལི་ཀཱི་ལི་ལ་ཡ་ཧཱུྃ་ཕཊ༔ཞེས་པ་ཁྲིའམ་སྟོང་དུ་མེ་ཏོག་སྔོན་པོ་ལ་སྔགས་ཏེ་གཏོར་ནས༔དགྲ་བགེགས་གང་ཡང་རུང་བའི་ལིང་གའམ་མིང་རུས་ལ་བཏབ་པས་དགྲ་བགེགས་ཐམས་ཅད་བརླག་པར་འགྱུར་རོ༔༤༽ཨོཾ་ཨཱཿཧཱུྃ་མ་ཧཱ་པདྨ་ཧེ་རུ་ཀ༔ཨོཾ་བོ་དྷ་སརྦ་རུ་ཙི་ན་བོདྷེ་ཤ་ཏ་སྭཱ་ཧཱ༔ཞེས་པའི་སྔགས་འདི་བརྒྱ་རྩ་བརྒྱད་དམ་ཉི་ཤུ་རྩ་གཅིག་སྔགས་ཏེ༔བདག་ཡི་དམ་གང་བྱེད་དེའི་ཏིང་ངེ་འཛིན་དང་ལྡན་པར་བྱས་ཏེ༔ཕྲེང་བ་དེ་ལ་ཕྲིན་ལས་བཞི་པོ་གང་ཡང་རུང་བའི་བསྙེན་པ་བཟླས་པས་འབུམ་དུ་འགྱུར་རོ༔༥༽ཨོཾ་པདྨཱནྟ་ཀྲྀཏྲ་ཨེ་ཨཱ་ར་ལི་ཧུ་ལུ་ཧུ་ལུ་ཧཱུྃ་ཕཊ༔རྩ་སྔགས་འདི་ལས་ཚོགས་བཅུ་གསུམ་པ་ཡན་ཐམས་ཅད་ཀྱི་མགོར་སྦྱར་བར་བྱའོ།  ཏྲག་ཏྲི་ཏྲག་ཏྲི་ཕཊ་ཕཊ་ཏྲ༔ཞེས་པ་སྟོང་རྩ་བརྒྱད་ཉུང་དཀར་ལ་སྔགས་ཏེ༔ལུས་ཀྱི་མགུལ་དུ་བཏགས་ན་ཕྱི་ནང་གི་གནོད་པ་དང་བར་ཆད་ཐམས་ཅད་ཞི་བར་འགྱུར་རོ༔༦༽ཨོཾ་ཨམྲྀ་ཏ་ཀུཎྜ་ལཱི་ཧ་ན་ཧ་ན་ཧཱུྃ་ཕཊ༔ཞེས་པ་ཟས་སྐོམ་གང་ཡང་རུང་བ་ལ་ཉེར་གཅིག་བཟླས་ན་ཟས་སྐོམ་དེ་བདུད་རྩིའི་བཅུད་དང་ལྡན་པར་འགྱུར་རོ༔༧༽དྷརྨཱ་དྷཱ་ཏུ་མ་ཧཱ་སིདྡྷི་ཛཿཛཿཞེས་པ་ཏུ་དམར་པོའི་སྙིང་ཁྲག་དང་གསེར་གྱིས་ཤོག་བུ་དམར་པོ་ལ་བྲིས་ཏེ་སྔགས་དང་རྟེན་འབྲེལ་སྙིང་པོ་བརྒྱ་རྩ་བརྒྱད་ཀྱིས་སྔགས་ལ་རབ་ཏུ་གནས་པར་བྱས་ནས༔རང་གི་དཔེའི་གསེབ་ཏུ་བཅུག་ན༔ཆོས་ཐམས་ཅད་རང་གི་དབང་དུ་འདུ་བར་འགྱུར་རོ༔༨༽མ་དྷྭ་དྷཾ་གུ་རུ་ཙིཏྟ་ཧྲཱིཾ་ཧྲཱིཾ༔ཞེས་པ་བརྒྱའམ་ཉེར་གཅིག་གསེར་སོགས་ལ་བཟླས་ནས་མཎྜལ་གྱི་དབུས་སུ་བཞག་ནས་ཕུལ་ན་བླ་མ་རྣམས་ཀྱིས་ཐུགས་རྗེས་འཛིན་པར་འགྱུར་རོ༔༩༽པཱུ་ཛ་སརྦ་དེ་ཝ་ཧྲཱིཾ་ཧྲཱིཾ་ཧཱུྃ་ཛ༔ཞེས་པ་མེ་ཏོག་དམར་པོ་ལ་སྔགས་ནས་པདྨ་རིགས་ཀྱི་ལྷ་ཚོགས་ཀྱི་སྤྱན་སྔར་ལན་བདུན་བདུན་ཕུལ་ན༔མཆོད་པའི་ཡོ་བྱད་ཐམས་ཅད་དབང་དུ་འདུ་བར་འགྱུར་རོ༔༡༠༽དེ་ཝ་སརྦ་རུ་རུ་སྥུ་རུ་ཨ་དྷི་པཱ་ལ་ཧཱུྃ་ཧྲཱིཿཛཿཞེས་པ་པདྨ་ཧེ་རུ་ཀའི་སྐུའི་ནང་དུ་བཞུགས་པའམ། མཚལ་དང་པདྨ་རཀྟ་གཙང་མས་བྲིས་ནས་རྟེན་འབྲེལ་སྙིང་པོའི་རབ་གནས་བྱས་ལ་བཅངས་ན༔བདེ་བར་གཤེགས་པའི་སྐུ་ཐམས་ཅད་བདག་གི་དབང་དུ་འདུ་བར་འགྱུར་རོ༔༡༡༽མ་ཧཱ་སརྦ་བྷཱ་སུ་དྷཱ་རི་ཧྲཱིཾ་ཧྲཱིཾ༔ཞེས་པ་ཤ་ལྔ་བདུད་རྩི་ལྔ་ལ་ལན་སྟོང་དུ་བཟླས་ནས་གཏོར་མ་ཕུལ་ན། བཟའ་བ་དང་བཏུང་བ་རྒྱུན་ཆད་མེད་པར་འབྱུང་བར་འགྱུར་རོ༔༡༢༽། ཨོཾ་པདྨནྟ་ཀྲྀཏ྄་བཛྲ་ཀྲོ་དྷ་ཨེ་ཨཱ་ར་ལི་ཧུ་ལུ་ཧུ་ལུ་ཧཱུྃ་ཕཊ༔བཾ་ཧོ་ཤུདྡྷེ་མ་ཧཱ་ཤུདྡྷེ་སྭཱ་ཧཱ༔ཞེས་པ་ཆུ་གཙང་མ་ལ་ལན་སྟོང་དུ་སྔགས་ནས་འཐུངས་སམ་འཁྲུད་པར་བྱས་ན་གྲིབ་དང་མི་གཙང་བས་ནོན་པ་ཐམས་ཅད་ཀྱིས་མི་ཚུགས་ཤིང་འཁྲུད་པར་བྱེད་དོ༔༡༣༽། ཨོཾ་པདྨཱནྟ་ཀྲྀཏ྄་ཧྲཱི་ཧྲཱི་ཨེ་ཨཱ་ར་ལི་ཧུ་ལུ་ཧུ་ལུ་ཧཱུྃ་ཕཊ༔ཨ་མཱ་ར་ཎི་ཛཱི་བནྟི་ཡེ་སྭཱ་ཧཱ༔ཞེས་པ་མངར་གསུམ་དང་ཧ་ལོའི་རི་ལུ་ལ་ན་མ་རེ་བཞིན་བརྒྱ་རྩ་བརྒྱད་དུ་སྔགས་ཏེ་རིལ་བུ་མིད་ན་ཚེ་ལོ་སྟོང་ཐུབ་པར་འགྱུར་རོ༔༡༤༽ཨོཾ་པདྨཱནྟ་ཀྲྀཏ྄་ཧྲཱི་ཨཱ་ར་ལི་ཧུ་ལུ་ཧུ་ལུ་ཧཱུྃ་ཕཊ༔ཨོཾ་ཨ་ཏི་ཙཀྲ་ན་མ་ཕུ་ཏི་སྭཱ་ཧཱ༔ཞེས་པ་ཐོད་ལེ་ཀོར་སྡོན་པོ་ལ་སྟོང་བཟླས་ནས་མིག་ལ་བྱུགས་ན་གསལ་བར་འགྱུར་རོ༔༡༥༽ཨོཾ་པདྨཱནྟ་ཀྲིཏྲ་བཛྲ་ཀྲོ་ངྷ་ཧྲཱི༔ཨེ་ཨཱ་ར་ལི་ཧུ་ལུ་ཧུ་ལུ་ཧཱུྃ་ཕཊ༔མ་ཧཱ་སརྦ་དུཿཁ་མཱཾ་ག་ཏི་སྭཱ་ཧཱ༔ཞེས་པ་མེ་ཏོག་ལུག་རུ་དཀར་པོ་ལ་ཁྲི་ཁྲག་གཅིག་བཟླས་ནས༔དྲི་ཆུ་དང་སྦྱར་ནས་ཁོང་དུ་བཏང་ན༔གཟེར་ནད་མ་ལུས་ཞི་བར་འགྱུར་རོ༔༡༦༽མིའི་ཚིལ་བུ་དང་བྱ་རྒོད་ཀྱི་རྐང་མར་ལ༔ཨོཾ་ཧྲཱི་པདྨཱནྟ་ཀྲྀཏ་ཨེ་ཨཱ་ར་ལི་ཧུ་ལུ་ཧུ་ལུ་ཧཱུྃ་ཕཊ༔པདྨ་དྷཱ་རི་སིདྡྷི་ཧྲཱི་མ་ཤྲཱི་ཏེ་ཧཱུྃ་ཕཊ༔ཞེས་པ་ཉིས་བརྒྱ་བཟླས་ནས་རྐང་ལག་ལ་བྱུགས་ན་སེར་ཀ་འབྱུང་བར་མི་འགྱུར་རོ༔༡༧༽ཨོཾ་པདྨཱནྟ་ཀྲྀཏ྄་ཧྲཱི་བཛ་ཀྲོ་དྷ་ཨེ་ཨཱ་ར་ལི་ཧུ་ལུ་ཧུ་ལུ་ཧཱུྃ་ཕཊ༔ཀ་མཱ་ར་བྷྲཱུྃ་བྷི་ཤ་ཏེ་ས་མ་ཡ་རཱུ་པ་ཧཱུྃ་ཕཊ༔ཞེས་པ་གུ་གུལ་དང་༔ཉུངས་དཀར་དང་༔གྲི་ཁྲག་བྱུགས་པའི་ཕུར་པ་ལ་སྔགས་ཤིང་༔རྫས་རྣམས་ཀྱི་དུད་པས་བདུག་པ་དང་༔ཕུར་བུ་ཉིད་ཀྱིས་གཟིར་ན༔འབྱུང་པོའི་དབང་དུ་སོང་བ་རྣམས་སོས་པར་འགྱུར་རོ༔༡༨༽མེ་ལོང་གཙང་མའི་དབུས་སུ་མཚལ་དང་༔སིནྡྷཱུ་ར་དང་༔མངལ་ཁྲག་གཙང་མས་ཧྲཱིཿདམར་པོ་བྲིས་ཏེ༔པདྨ་ཧེ་རུ་ཀ་གང་ཡང་རུང་བར་བསྐྱེད་ལ༔ཨོཾ་ཧྲཱི་པདྨཱནྟ་ཀྲྀཏ྄་ཨེ་ཨཱ་ར་ལི་ཧཱུྃ་ཧུ་ལུ་ཧུ་ལུ་ཧཱུྃ་ཕཊ༔སརྦ་དུ་ཤ་ཡ་དུ་ཡ་མ་ཧཱ་བི་ཙ་ཏ་ཡ་ཧཱུྃ་ཕཊ༔ཞེས་པ་བརྒྱད་རྩ་བརྒྱད་མེ་ལོང་ལ་སྔགས་ནས་དུག་སྦྲུལ་ལམ་ཁྱི་སྨྱོན་གྱིས་བཟུང་བ་ལ་ལན་མང་དུ་ཕྱིས་ན་དུག་ལྡང་བར་མི་འགྱུར་རོ༔༡༩༽ཨོཾ་པདྨཱནྟ་ཀྲྀཏ྄་བཛྲ་ཀྲོ་དྷ་ཧཱུྃ་ཏ་ཝི་པ་རི་ར་བཱི་བྷི་སྫ་ཏི་བྷིས་བྷི་ཛ་ཧོ་ར་བྷིས་བྷིས་སྭཱ་ཧཱ༔ཞེས་པ་ཆང་ཁོང་དུ་ུམ་སོང་བའི་སྔོན་དུ༔ཆུ་ཁྱོར་གང་ལ་སྟོང་ཐེམ་པ་སྔགས་ནས༔དཔལ་ཧེ་རུ་ཀའི་ང་རྒྱལ་དང་ལྡན་པར་བྱས་ཏེ༔འཐུང་ན་བཟི་བར་མི་འགྱུར་རོ༔༢༠༽ཨོཾ་པདྨཱནྟ་ཀྲྀཏ྄་བཛྲ་ཀྲོ་དྷ་ཧཱུྃ་པྲཾ་ཏྱཾ་གི་ར་ཧྲཱི་ཡགྴ་ཏ་བཛྲ་ཧཱུྃ་ཕཊ༔ཞེས་པ་བྱེ་མ་ལ་ཞག་གསུམ་དུ་བཟླས་ནས་ཞིང་ལ་གཏོར་ན༔འབྲུ་ལ་གནོད་པ་འབྱུང་བར་མི་འགྱུར་རོ༔༢༡༽སག་རམ་རྩི་དང་༔ཡུང་བ་དང་༔དུང་བརྡུངས་པའི་ཕྱེ་མ་དང་གསུམ་ལ༔ཨོཾ་ཧྲཱི་པདྨཱནྟ་ཀྲྀཏ྄་བཛྲ་ཀྲོ་དྷ་ཧཱུྃ༔སརྦ་དུ་ན་ལ་ཙཀྵུ་པ་ལ་ཡ་སྭཱ་ཧཱ༔ཞེས་པ་འདི་སྟོང་དུ་བཟླས་ནས༔བུད་མེད་ཀྱི་ནུ་ཞོ་ལ་སྦྱར་ནས་མིག་ཏུ་བླུགས་ན་རབ་རིབ་ཐམས་ཅད་སངས་པར་འགྱུར་རོ༔༢༢༽སེང་ལྡིང་ངམ་ཟངས་ཀྱི་ཕུར་པ་སོར་བརྒྱད་པ་ལ་༔ཨོཾ་པདྨཱ་ནྟ་ཀྲྀཏ྄་ཧ་ཡ་གྲཱི་ཝ་ཧཱུྃ༔ཨ་ཀ་ནི༔ནི་ཀ་ནི༔ཧྲི་བྷྲཱུྃ་ཀ་མི་ཏ་སྭཱ་ཧཱ༔ཞེས་པ་བརྒྱ་རྩ་བརྒྱད་སྔགས་ནས༔པདྨ་ཧེ་རུ་ཀ་གང་ཡང་རུང་བར་བསྐྱེད་ནས་གོང་བ་གཡས་ལ་བཏབ་ན་ཕྱོགས་ངན་ཐུབ་པར་འགྱུར་རོ༔༢༣༽དཀར་གསུམ་དང་༔མདར་གསུམ་དང་༔བག་ཕྱེ་དང་༔ཁྱི་ཁྲག་ལ་རིལ་བུ་བྱས་ལ༔ཨོཾ་པདྨཱནྟ་ཀྲྀཏ྄་བཛྲ་ཀྲོ་དྷ་ཧ་ཡ་གྲཱི་ཝ་ཧཱུྃ༔ནཱ་ག་རཱ་ཛ་ཤ་ཏི་ཝཱ་རུ་ཎ་ཤ་ར་ཤར་ཕོབ༔ཡ་མ་རཱ་ཛ་ཤར་ཤར་ཕོབ༔གུ་ལི་གུ་ལི་སྭཱ་ཧཱ༔ཞེས་པ་རིལ་བུ་རེ་ལ་བརྒྱ་རྩ་བརྒྱད་བཟླས་ནས༔ཀླུ་གནས་པའི་ཆུ་མིག་ཏུ་བཅུག་ན་ཆར་འབེབས་པར་འགྱུར་རོ༔༢༤༽རྫའི་བུམ་པ་གསར་པའི་ནང་དུ་མཚལ་དང་། རམས་ཀྱིས་རྡོ་རྗེ་རྒྱ་གྲམ་བྲིས་པ་ལ་དྲི་བཟང་བྱུགས་པའི་མཎྜལ་གཅིག་ལ་མེ་ཏོག་ཚོམ་བུ་ལྔ་པ་གཅིག་གི་སྟེང་དུ༔བག་ཟན་གྱི་རླུང་ལྷ་ཤ་བ་ལ་ཞོན་པ་གཅིག་བཞག་ལ༔དེ་རླུང་ལྷར་བསྐྱེད་དེ་ནུབ་བྱང་ནས་རླུང་ལྷ་སྔོ་སྐྱ་དེ་འདྲ་བ་གཅིག་སྤྱན་དྲངས་ནས་བསྟིམས་ལ༔ཨོཾ་ཤྲི་པདྨནྟ་ཀྲྀཏ྄་བཛྲ་ཀྲོ་དྷ་ཧ་ཡ་གྲཱིི་ཝ་ཧུ་ལུ་ཧུ་ལུ་ཧཱུྃ་ཕཊ༔བཱ་ཡ་བེ་ཡ་པུ་ཏྲ་པ་ཏྲི་ནནྲ་ཧཱུྃ་ཕཊ༔ཞེས་པ་ཉེར་གཅིག་བཟླས་ལ། པར་བུའི་ནང་དུ་བཏབ་ལ་རླུང་ལྷ་པར་བུས་མནན༔པར་བུའི་ནང་ན་དཔལ་རྟ་མགྲིན་ཡོད་པར་བསམ༔སྲུབ་ལ་རླུང་མི་འཆོར་བར་བྱ༔རླུང་ལྷ་གཏོང་བའི་དུས་སུ་མཆོད་པ་འབུལ༔པར་བུ་བཏེགས་ལ་བཏང་༔དེ་ལྟར་བྱས་པས་བསྐལ་པའི་རླུང་ནོན་པར་འགྱུར་རོ༔༢༥༽ཨོཾ་ཧྲཱིཿཧྲཱིཿའདི་དཔེ་ལ་ལར་མི་སྣང་པདྨཱནྟ་ཀྲྀཏ྄་བཛྲ་ཀྲོ་དྷ་ཧ་ཡ་གྲཱི་ཝ་ཧུ་ལུ་ཧུ་ལུ་ཧཱུྃ་ཕཊ༔རྩ་སྔགས་འདི་འདི་མན་ཆད་ཀྱི་ལས་སྔགས་ཐམས་ཅད་ཀྱི་མགོར་གདགས་པར་བྱའོ༔ པྲ་ཏི་ལ་མ་ཏ་ལ་བཛྲ་དུ་ཡ་ཧཱུྃ་ཕཊ༔ཞེས་སེང་ལྡེང་གི་ཕུར་པ་ལ་མཚལ་གྱིས་བྲིས་ནས༔རྟ་མགྲིན་དུ་བསྐྱེད་ལ་སྲིས་ཀྱི་གསེབ་ཏུ་བཅུག་ན་སྲིས་ལ་ཡི་དྭགས་ཀྱིས་བརྐུ་བར་མི་འགྱུར་རོ༔༢༦༽བྱེ་མ་དང་མུ་ཟི་ལ་བྱི་ལའི་བྲུན་བསྲེས་ལ༔སེ་ན་དུ་ན་ཛུ་མ་ཏ་ལ་ཧཱུྃ་ཕཊ༔ཞེས་པ་བརྒྱ་རྩ་བརྒྱད་སྔགས་ནས་གཏོར་ན༔བྱི་བ་འཇིགས་པར་འགྱུར་རོ༔༢༧༽དུ་དུ་མུ་དུ་སརྦ་ཀྱིང་སྐྱིན་ཐང་ཟེར་བའང་གདའ་ཀ་མཱ་ར་ཡ་ཧཱུྃ་རཀྵ༔ཞེས་པ་སྐྱེར་པའི་ཕུར་པའི་བྱང་བུ་ལ་བྲིས་ནས་ནམ་མཁའ་མཐོང་བར་བཞག་ན་སེར་པ་ཐུབ་པར་འགྱུར་རོ༔༢༨༽ཤ་ཏྲི་མ་ཏྲི་སྲེ་དུ་ཁ་ཆིངས་ཆིངས་སྭཱ་ཧཱ༔མལ་སྟན་རྙིང་པ་དང་༔ཕུབ་མ་རུལ་པ་ལ་སྔགས་ཏེ་ཞིང་གི་མཐའ་མར་གཏོར་ན༔རི་བོང་ལ་སོགས་པའི་རི་རྩྭ་དང་ཞིང་ཟ་བ་རྣམས་ཐུབ་པར་འགྱུར་རོ༔༢༩༽བྷ་ས་བྷི་བྷེ་ན་རུ་རུ་སིང་སྭཱ་ཧཱ༔ཞེས་པ་མར་གསར་པས་ལུག་གི་ཀླད་པ་བཙོས་པ་སྔགས་ནས་བྱིན་ན། སྟུ་ཁྲག་འབྱམས་པ་ཆད་པར་འགྱུར་ཞིང་༔ཨ་བ་བྷི་ནྡྷུ་བྷེ་ཧ་རེ་རཀྵ་ཧཱུྃ༔ཞེས་པ་བལ་ཚོན་སྣ་ལྔའི་སྲད་བུ་ལ་སྔགས་ནས་སྐེད་པ་ལ་བཏགས་ན་ཐིག་ལེ་འཛག་པ་ཆད་པར་འགྱུར་ཏེ་ཁམས་སྲུང་བའོ༔༣༠༽པ་པཾ་དུ་མ་ལ་རཾ་བཾ་བྷ་ས་རི་ཤཱནྟིཾ་ཀུ་རུ་སྭཱ་ཧཱ༔ཞེས་པ་ཆུ་དང་ས་དམར་པོ་བསྲེས་པ་སྔགས་ནས་གཏོར་ན་བསྐལ་པའི་མེ་ཡང་འཆི་བར་འགྱུར་རོ༔༣༡༽སརྦ་བྷ་སུ་ཏེ་དྷ་པུ་བྷྲཱུྃ་མི་ན་ཤི་རི་སྭཱ་ཧཱ༔ཞེས་པ་གསེར་གྱིས་བྲིས་ནས་སྐྱེར་པའི་ཕུར་པ་ལ་དཀྲིས་ནས་དཔལ་རྟ་མགྲིན་དུ་བསྐྱེད༔ལ་ཆས་དྲིལ་བ་བཏབ༔ས་སེར་པོ་ལ་སྔགས་ཏེ་གཏོར་ན༔རྒྱ་མཚོ་ཆེན་པོ་ཡང་སྐོམས་ཤིང་༔ཕུར་པ་གང་ལ་བཏབ་པའི་ཤྭ་ཆུ་ཡང་ཆད་པར་འགྱུར་རོ༔༣༢༽མུ་ཟི་དང་༔ཐར་ནུའི་མྱུ་གུ་དང་༔བ་དམར་པོའི་མར